Bilag 10. Opholdsregulativet for personer anbragt i overgangscellen.

**§ 1**

1. På tidspunktet for anbringelsen i overgangscellen bliver du omgående informeret om:

**1)**  dine rettigheder og pligter ved at gøre dig bekendt med nærværende regulativ.   
På tidspunktet for anbringelsen bekræfter du, at har gjort dig bekendt med opholdsregulativet,   
ved at sætte din underskrift i et bevis for at have gennemlæst regulativet for ophold i overgangscellen;

**2)**  at der er installeret et overvågningsudstyr i overgangscellen, herunder også udstyr beregnet til optagelse og lagring af billeder – hvis det er relevant.

2. Du kan opholde dig i overgangscellen højst 6 timer efter tidspunktet for anbringelsen heri.

3. Alle personer, som er anbragt i overgangscellen og ikke taler polsk, sikres mulighed for at kommunikere omkring opholdet i overgangscellen gennem en tolk.

4. Er kommunikation med en person, som blev anbragt i overgangscellen, vanskelig på grund af vedkommendes bevidsthedsforstyrrelser, skal handlingerne, der omhandles i stk. 1, foretages efter at årsagen til, at man opgav at gennemføre denne pligt, ophører.

5. Hvis den anholdte person ikke blev gjort bekendt med rettighederne, der tilkommer vedkommende hidrørende fra anholdelsen i henhold til strafferetsplejeloven eller andre love,   
på grund af kommunikationsvanskeligheder, der skyldtes vedkommendes bevidsthedsforstyrrelser, skal vedkommende gøres bekendt hermed efter at årsagen til, at man opgav at gennemføre denne pligt, ophører. Den anholdte person bekræfter det faktum, at vedkommende blev gjort bekendt med dennes rettigheder, ved at sætte sin underskrift i anholdelsesprotokollen.

**§ 2** [[1]](#endnote-1)

1. En person, som bliver anbragt i overgangscellen, angiver sit navn og efternavn, faderens navn, fødselsdato og fødested, oplysningerne om registreret bopælsadresse eller opholdsadresse og helbredstilstand.

2. En person, som bliver anbragt i overgangscellen og opholder sig heri, bliver underkastet et præventivt tjek.

**§ 3**

1. Effekterne, som bliver fundet og beslaglagt i forbindelse med det præventive tjek, som omhandles i § 2 stk. 2, anføres i depotbeviset m. angivelse af individuelle karakteristika. Depotbeviset underskrives af den person, som bliver anbragt i overgangscellen, og den politibetjent, som har deponeret de heri anførte effekter.

2. Oplysningerne om et afslag på el. manglende mulighed for at sætte en underskrift hos personen, der bliver anbragt i overgangscellen, skal angives i depotbeviset ved at bemærke, at denne handling fandt sted i tilstedeværelse af en anden betjent, hvilket skal bekræftes med betjentens egenhændige underskrift.

3. [[2]](#endnote-2) *(ophævet)*

4.[[3]](#endnote-3) Effekterne, der bliver fundet og beslaglagt som led i det præventive tjek, der omhandles i § 2 stk. 2, må ikke udleveres til personen, som bliver anbragt i overgangscellen.

**§ 4** Den anbragte person bliver anvist en plads af en betjent, som fører tilsyn med overgangscellen, med det forbehold, at:

**1)**  personer af forskelligt køn bliver anbragt særskilt;

**2)**  personer, som blev taget med på politistationen og anbragt i detentionen indtil de skønnes ædru, ikke må dele værelset med personer, som ikke er under spirituspåvirkning;

**3)**  personer, som ikke er fyldt 18 år, ikke må anbringes på samme værelse som myndige personer.

**§ 5** En person, som bliver anbragt i overgangscellen, informereres om, at vedkommende bliver nødt til:

**1)**  at overholde nærværende regulativ;

**2)**  at udføre ordrerne afgivet af betjenten, som fører tilsyn med overgangscellen;

**3)**  at respektere samfundets leveregler;

**4)**  at holde en god personlig hygiejne og holde cellen ren;

**5)**  at benytte sig af udstyret i overgangscellen efter hensigten;

**6)**  umiddelbart at informere betjenten om den potentielle fare for menneskers liv el. helbred, ødelæggelsen af udstyret i overgangscellen el. en anden hændelse, som evt. kan have negative konsekvenser.

**§ 6** En person, som bliver anbragt i overgangscellen, bruger sit eget tøj, undertøj og fodtøj.

**§ 7** Den anbragte person bliver sikret mulighed for:

**1)**  at benytte sig af lægehjælp;

**2)**  at benytte sig af sanitære faciliteter og rengøringsmidler, som er nødvendige til at holde en god personlig hygiejne;

**3)**  at ryge tobak på en dertil beregnet plads i henhold til bestemmelserne om særlige betingelser for brug af tobaksvarer på anlægsområder og i transportmidler til befordring af personer, som er underlagt underrigsministeren, såfremt dette ikke udgør en hindring for, at politibetjentene kunne varetage deres funktioner, som har til formål at garantere sikkerheden for personer, der opholder sig i overgangscellen;

**4)** at indtage lægeordinerede lægemidler, som kun kan udleveres med lægens samtykke og i samråd hermed; lægemidler bliver udleveret til personen, som opholder sig i overgangscellen,   
af en læge el. en politibetjent alt efter hvad det blev aftalt med lægen;

**5)**  at indgive ansøgninger, klager og anmodninger via politibetjenten, som fører tilsyn med overgangscellen, til chefen for politienheden, som varetager driften af cellen.

**§ 8 *(ophævet)***

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)